Mapema leo Jumatano, barua pepe kutoka ubalozi huo wa jijini Dar es Salaam kwenda kwa raia wa Marekani waliopo Tanzania kuhusu hali ya virusi vya corona ilisambaa mitandaoni. 

Ubalozi huo tayari umechapisha taarifa hiyo kwenye mitandao yake ya kijamii pamoja na tovuti yake. 

"Hatari ya kupata maambukizi ya Corona jijini Dar es Salaam ni kubwa sana. Licha ya kwamba taarifa hazitolewi mara kwa mara.

Ushaidi wote unaonyesha kuwa kuna mlipuko mkubwa wa maambukizi ya corona jijini Dar es Salaam na meneo mengine ya Tanzania. Ubalozi wa Tanzania unawataka raia wa Marekani pamoja na familia zao kubaki nyumbani na kutoka kwa ajili ya mahuitaji muhimu tu kama chakula, na kuzuia kukaribisha wageni katika nyumba zao".

Taarifa hiyo iliongeza kusema hospitali nyingi  Dar es Salaam zimejaa kipindi hiki. Huku uwezo wa hospitali zilizopo Tanzania ni mdogo na hii inaweza kupelekea huduma za afya kuchelewa zikiwemo huduma za afya za kukabiliana na  corona.

Aidha serikali ya Tanzania haijatoa ripoti kuhusu takwimu mpya ya wagonjwa wa corona tangu Aprili 29. 

Mpaka sasa taarifa rasmi za maambukizi ya wagonjwa wa corona Tanzania ni 509, waliopona 183 na vifo 21.

Hatahivyo ubalozi wa Marekani nchini Tanzania uliongeza kusema kuwa inawawia vigumu kuwaondoa raia wake nchini humo kwa sababu serikali ya Tanzania imesitisha safari zote za kimataifa tangu Aprili, 11 na hakuna hata ndege za kibiashara zinazofanya kazi.

"Raia wa Marekani waliopo Tanzania wametakiwa kujiandaa kubaki nchini humo kwa muda usiojulikana.

Raia wa Marekani waliopo Tanzania wametakiwa kujiandaa kubaki nchini humo kwa muda usiojulikana.

Serikali ya Marekani haina mpango wa kuleta ndege nchini humu siku kwa sasa lakini ikitokea fursa hiyo watawajulisha hivyo ni vyema wakatuma taarifa zao kama familia, kundi au yeyote ambaye ni mkazi wa kudumu wa Marekani atume taarifa zake ubalozini".

Tanzania kukosolewa 

Kumekuwa na ukosolewaji wa ndani na nje ya Tanzania juu ya hatua zinazochulukiwa na serikali ya nchi hiyo katika mapambano dhidi ya virusi vya corona. ... \n\nNipe kichwa kizuri cha makala hapo juu.
Virusi vya corona: Hatari ya kuambukizwa corona Dar es Salaam ipo juu yasema Marekani